**HIRDETMÉNY**

Értesítem a lakosságot, illetve partnereket, hogy helyi önkormányzat*a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet* értelmében megkezdte az egyeztetési eljárás un. **munkaközi véleményezési szakaszát** a településrendezési eszközök módosítása tárgyában.

A településrendezési eszközök módosításáról szóló rendelettel kapcsolatban a településfejlesztési és településrendezési dokumentumok, valamint az egyes településrendezési sajátos jogintézmények partnerségi egyeztetésének szabályairól szóló 7/2017. (V.2.4) önkormányzati rendelet (továbbiakban: Partnerségi Rendelet) 1.§-a szerinti **partnerek az un. tájékoztatási szakaszban javaslatot, észrevételt tehetnek, valamint véleményt nyilváníthatnak.** (A Partnerségi Rendelet megtekinthető a [www.csomoder.hu](http://www.csomoder.hu) honlapon.)

Észrevétellel, véleménnyel a Partnerségi Rendelet szerint az alábbi un. Partnerek élhetnek:

Csömödér lakossága és a csömödéri ingatlantulajdonosok; a település területén működő érdekképviseleti szervek és civil szervezetek; a település területén ingatlannal, székhellyel vagy telephellyel rendelkező gazdálkodó szervezetek; valamint a település területén működő vallási közösségek.

**A közzététel időpontja: 2020. december 16.**

**Közzététel helye:** [**www.csomoder.hu**](http://www.csomoder.hu)

**önkormányzati közterületi hirdetőfelület helyben**

**A véleménynyilvánításra az önkormányzat a lakossági fórumot a 2020. évi LVIII. törvény 165.§ (2) bek. c) pontja alapján elektronikus úton szervezi meg, melynek időpontja 2020. december 28. (hétfő) 13.00 óra**

Javaslatot, észrevételt tenni kizárólag elektronikus úton **2021. január 12-ig a** polgármesterhez címzett, szövegszerű, indoklással ellátott véleményben lehet a [polgarmester@csomoder.hu](mailto:polgarmester@csomoder.hu) e-mail címre.

**Tisztelettel várjuk a közreműködni kívánók véleményét és részvételét!**

Csömödér, 2020. december 15.

Tomposné Gyuricza Judit sk.

polgármester